Ášši 61.20 – Sámedikki bušeahtta 2021  
Sámeálbmot bellodat (Sáb) čujuha areálariidduide sámi guovlluin olles Sámis. Riidduin leat dávjá prinsihpalaš mearkkašahttin sámi servvodahkii. Sidjiide geaidda čuohcá ahte huksejeaddjit ja eará sisabahkkejeaddjit váldet dehálaš ealáhus- ja astoáigeareálaid, sis lea dávjá unnán ekonomalaš resurssat vuosttildit sisabahkkema. Sii šaddet oaffarin gievrras kapitála aktevrraide, geat gilvalit eanaguovlluid badjel.

SáB oaivvilda ahte lea dárbu lasihit poastta – Ohcanvuđot doarjja – mii guoská Sámi areála- ja resursavuoigatvuođaide.

SáB evttoha danin ahte poasta;

30500 Sámi areála- ja resursavuoigatvuođat – ohcanvuđot doarjja lasihuvvo 100%, 1 450 000:as 2 900 000:ii.

Dát gokčojuvvo hálddahus dási – eará doaibmagolut bušeahtas, mii geahpeduvvo ru. 1 000 000, ja Politihkalaš dási doaibmagoluin – poasta 1010 Sámedikki dievasčoahkkin geahpeduvvo ru. 450 000.

Sámediggi lea eahpitkeahttá seastán ruđa Koronaepidemiija vuolde. Dát sestojuvvon ruđat fertejit danin geavahuvvot nannet sámi areála- ja resursavuoigatvuođaid.

Doaibma Namahus Ráđi árvalus Goluid gokčan evttohus erohus erohus %

30500 Sámi areála- ja resursavuoigatvuođat –ohcanvuđot doarjja 1 450 +1450 2900 1450 100 %

1010 Sámedikki dievasčoahkkin 13361 -450 12911 -450 -3,4%  
0 Eará doaibmagolut 41372 -1000 40372 -1000 -2,4%